นายกรัฐมนตรี หารือผู้บริหารสูงสุดเขตบริหารพิเศษฮ่องกง เพิ่มความร่วมมือด้านเทคโนโลยีการเงิน พร้อมเชิญชวนภาคเอกชนฮ่องกงลงทุนในโครงการ EEC
นายกรัฐมนตรี หารือผู้บริหารสูงสุดเขตบริหารพิเศษฮ่องกง เพิ่มความร่วมมือด้านเทคโนโลยีการเงิน พร้อมเชิญชวนภาคเอกชนฮ่องกงลงทุนในโครงการ EECพลเอก ประยุทธ์ จันทร์โอชา นายกรัฐมนตรีให้การต้อนรับ นางแคร์รี หล่ำ (Carrie Lam) ผู้บริหารสูงสุดเขตบริหารพิเศษฮ่องกง สาธารณรัฐประชาชนจีน ในโอกาสเข้าเยี่ยมคารวะ ณ ห้องสีงาช้าง ตึกไทยคู่ฟ้า ทำเนียบรัฐบาล พลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า นายกรัฐมนตรีแสดงความยินดีที่ผู้บริหารสูงสุดฮ่องกงเดินทางมาเยือนไทยเพื่อร่วมพิธีเปิดสำนักงานเศรษฐกิจและการค้าฮ่องกง (Hong Kong Economic and Trade Office: HKETO) ประจำประเทศไทย ซึ่งถือเป็นการย้ำความเชื่อมั่นในศักยภาพทางเศรษฐกิจของประเทศไทย ทั้งสองฝ่ายยินดีที่มูลค่าการค้าและการลงทุนระหว่างกันเพิ่มขึ้นอย่างต่อเนื่อง ทั้งนี้นายกรัฐมนตรียังได้เชิญบริษัทฮ่องกงมาร่วมลงทุนในโครงการ EEC ที่มีขีดความสามารถเชื่อมต่อการค้าการงทุน และไทยในฐานะประธานอาเซียนยินดีผลักดันความร่วมมือระหว่างอาเซียนและฮ่องกงในมิติต่างๆทั้งสองฝ่ายยินดีต่อความก้าวหน้าของโครงการเคเบิลใต้น้ำของไทยสู่ฮ่องกง นำไปสู่การเป็นศูนย์กลางแลกเปลี่ยนข้อมูลดิจิทัลของภูมิภาค (ASEAN Digital Hub) รวมทั้งเพิ่มประสิทธิภาพการรักษาความมั่นคงปลอดภัยทางไซเบอร์ (Cyber Security)ผู้บริหารสูงสุดเขตบริหารพิเศษฮ่องกงพร้อมเชิญชวนนักธุรกิจฮ่องกงมาลงทุนในไทยมากขึ้น และกล่าวว่าพร้อมแลกเปลี่ยนความรู้และพัฒนาบุคลากรด้านเทคโนโลยีการเงินให้แก่ไทย ฮ่องกงยินดีส่งเสริมความร่วมมือด้านการศึกษาให้แก่ไทยโดยเฉพาะวิทยาการในสาขาที่ฮ่องกงมีความก้าวหน้า